|  |  |  |  |  |
| --- | --- | --- | --- | --- |
|  |  |

|  |
| --- |
| BULETINI MUJOR I SËMUNDSHMËRISË INFEKTIVE(Pasqyra 14 Sh) |
|  |

 |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Mars, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin mars 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit mars 2022, zënë 24 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 121.1/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 2.02/100.000 banorë. Rrethet Berat, Bulqizë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike.

NJVKSH Shkodër mban peshën kryesore të incidencës së Salmonelozës dhe Shigelozës për muajin mars 2022 në nivel kombëtar, përkatësisht 2 raste të konfirmuara me Salmonelozë jo-tifoide dhe 8 raste të konfirmuara me Shigelozë.

**Tabela 1: Frekuencat dhe incidencat e sëmundjeve diarreike për muajin mars 2022**

**(Incidenca raste/100.000 banorë)**

|  |  |  |
| --- | --- | --- |
|  | Rastemars 2022 | Incidenca mars 2022(raste/100.000 banorë) |
| Tifo abdominale + Paratifo | 0 | 0 |
| Salmoneloza | 4 | 0.13 |
| Shigelozë (Disenteri bacilare) | 8 | 0.27 |
| Dizenteri amebike | 0 | 0 |
| Toksikoinfeksione alimentare | 58 | 2.02 |
| Gastroenterite (etiologji e panjohur) | 3398 | 118.7 |
| Sëmundje diarreike në total | 3468 | 121.1 |

1. **Sëmundjet EPI**
	1. **Tuberkulozi pulmonar**

Gjatë muajit mars 2022 janë raportuar 26 raste me TB pulmonar ekstrapulmonar dhe miliar. Nga 23 rastet e raportuara me TB pulmonar, 22 janë të konfirmuara dhe me sputum pozitiv. Rastet pulmonare përkatësisht janë: 18 në Tiranë, 2 në Durrës, 2 në Shkodër, 1 në Bulqizë. Rastet ekstrapulmonare janë kryesisht pleurite dhe versamente pleurale. Gjatë muajit mars 2022, 2 rastet ekstrapulmonare ishin nga Tirana. Konfirmimi i tyre është kryer në Laboratorin e Referencës të rekomanduara nga dispanseria e rrethit përkatës. Për të gjitha rastet janë lajmëruar dispanseritë përkatëse për të komunikuar me familjarët e tyre, për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse. 1 rast tuberkuloz miliar është raportuar nga NJVKSH Dibër.

1. **Hepatitet virale**

Në raportimin mujor të sëmundshmërisë infektive gjatë muajit mars 2022 janë raportuar në total 30 raste me hepatite virale akute (Incidenca 1.06/100.000 banorë) nga të cilat, 25 raste Hepatit viral B të konfirmuar, raportuar nga NJVKSH Tiranë, dhe 15 raste Hepatite virale as A as B të konfirmuara, 5 raste të raportuara NJVKSH Tiranë.

1. **HIV/AIDS**

Gjatë muajit mars 2022 janë kryer 45 ekzaminime (19 meshkuj dhe 25 femra) për HIV prej të cilave 8 raste (6 meshkuj dhe 2 femra) kanë rezultuar HIV pozitiv. Shpërndarja gjeografike e rasteve që kanë rezultuar HIV pozitive është: Tiranë 4 raste, Durrës 1 rast, Kurbin 1 rast dhe 2 raste janë të huaj dhe banues të përkohshëm në Tiranë. Për sa i përket shpërndarjes sipas grup-moshave: 1 rast i përket grup-moshës 16-24 vjeç, 3 raste grup-moshës 25-34 vjeç, 3 raste grup-moshës 34-45 vjeç dhe 1 rast i përket grup-moshës 45-54 vjeç. Rastet e dyshuara kanë ardhur 2 nga klinika ambulatore, 2 nga QKTGJ, 1 nga Sanatoriumi, 1 rast është referuar nga hematologjia, 1 rast është paraqitur vullnetarisht, dhe 1 rast i huaj ka ardhur pas testimit me test të shpejtë jashtë shtetit.

|  |  |  |
| --- | --- | --- |
| INSTITUTI I SHËNDETIT PUBLIKDEKSI |  |  |
|  |  |  |